**Ara Malikyan** (1968-yilda tugʻilgan) — kelib chiqishi arman, Livanda tugʻilgan skripkachi. Olmoniyada tahsil olgan, hozir esa Ispaniyada yashaydi.

Biografiya
----------

1968-yil 14-sentabrda Livanning Bayrut shahrida arman oilasida tug‘ilgan Malikyan yoshligida livanlik taniqli qo‘shiqchi Fayruz bilan duet boʻlgan skripkachi otasining qoʻllovi bilan skripka chalishni boshlagan. 12 yoshida birinchi konsertini berdi va 14 yoshida Olmoniyaning Hannover shahrida joylashgan Hochschule für Musik und Theatre Hannoverga oʻqishga taklif qilindi. 15 yoshida ushbu maktabga qabul qilingan. Keyinchalik Londondagi Guildhall musiqa maktabida oʻqishni davom ettirdi va bir vaqtning oʻzida professorlar, Ruggiero Ricci, Ivri Gitlis, Herman Krebbers va Alban Berg kvarteti aʼzolaridan saboq oldi.

Yaqin Sharq (arab va yahudiy), Markaziy Yevropa (loʻli va yahudiy), Argentina (tango) va Ispaniya (flamenko) kabi madaniyatlarning musiqasini oʻzlashtirgan.

Skripka uchun yozilgan barcha muhim asarlarning aksariyatini (orkestr bilan konsertlar, sonatalar va pianino va kamera musiqasidagi parchalar) oʻz ichiga olgan keng koʻlamli repertuar bilan, Franko Danatoni, Malcolm Lipkin Luciano Chailly, Ladislav Kupkovich, Loris Tjeknavorian, Lourens Roman va Yervand Yernakian kabi zamonaviy bastakorlarning asarlarini namoyish qilgan. Malikyan, shuningdek, Paganinining „24 Caprices", Eugene Ysayening „Six Sonatas" va Bachning „Sonatas and Partitas"ning toʻliq sikllarini oʻz ichiga olgan dasturlari bilan yakkaxon skripka konsertlarini ijro etadi.

U koʻplab tanlovlarda eʼtirof etilgan, jumladan, „Felix Mendelson" (1987, Berlin, Germaniya) va „Pablo Sarasate" (1995, Pamplona, Ispaniya) xalqaro tanlovlarida qoʻlga kiritilgan birinchi mukofotlar bilan bir qatorda musobaqalardagi boshqa sovrinlari ham bor. „Niccolo Paganini" (Jenoa, Italiya), „Zino Francescatti" (Marsel, Fransiya), „Rodolfo Lipizer" (Gorizia, Italiya), „Jeunesses Musicales" (Belgrad, Yugoslaviya), „Rameau" (Le Mans, Fransiya), „Xalqaro rassomlar gildiyasi" (Nyu-York, AQSh) va „Yaponiya xalqaro musiqa tanlovi" shular jumlasidan. 1993-yilda Germaniya Madaniyat vazirligining „Badiiy fidoyilik va muvaffaqiyat uchun mukofoti"ni olgan.

40 dan ortiq mamlakatlarda konsert bergan: Nyu-Yorkdagi Karnegi-Xoll; Parijdagi Salle Pleyel; Venetsiyadagi Musikverein; Torontodagi Ford Center; Madriddagi Auditorio Nacional va Teatro Real va boshqalar. U AQShning Kolorado shtati Aspen shahridagi festivallarda ham qatnashgan. Kolmar va Prades, Fransiya; Shlezvig-Golshteyn va Braunshvayg, Germaniya; San-Sebastyan va Segoviya, Ispaniya; Bergen, Norvegiya; Freden va Mettlax, Germaniya; Praga, Chexiya, Kolumbiya va Braziliyadagi festivallarda ishtirok etgan.

Yakkaxon ijrochi sifatida quyidagi orkestrlar tomonidan taklif qilingan: Tokio simfonik orkestri, Bamberg simfonik orkestri, Syurix kameral orkestri, London kameral orkestri, Jeneva kameral orkestri, Orquesta Sinfónica de Madrid, Sinfónica de Portugal (Orchestra, Tyubin) Moscu Virtuosi, Belgrad filarmoniyasi, Tuluza kameral orkestri, Armaniston filarmoniyasi va Madrid orkestri hamjamiyatida Mariss Yansons, Peter Maag, Jesus Lopez-Kobos, Vladimir Spivakov, Miguel Anjel Gomes-Maris, Vasiliy Sinaiskiy, Edmond de Stouts, Gudni Emilson, Juan Jose Mena va JoAnn Falletta kabi dirijyorlar rahbarligidagi orkestrlarda konsert bergan.

Hozir Madridda yashaydi. Madrid qirollik operasining rezident orkestri kontsertmeysteri boʻlgan

Diskografiya
------------

### Albomlar

* 1995: *Le quattro stagioni*
* 1996: *750 Jahre Wölpinghausen*
* 1996: *Miniatures*
* 1997: *Bow on the String*
* 1999: *500 motivaciones*
* 2000: *All Seasons for Different*
* 2000: *Robert Schumann*
* 2002/2004: *Manantial*
* 2003: *24 Caprices for Solo Violin by Paganini*
* 2003: *Sarasate*
* 2003: *Six Sonatas for Solo Violin by Ysaÿe*
* 2003: *Sonatas and Partitas for Solo Violin by Bach*
* 2004: *El arte del violín*
* 2004: *The Four Seasons by Vivaldi*
* 2005: *De la felicidad*
* 2005: *De los Cobos / Montsalvatge*
* 2006: *Tears of Beauty*
* 2007: *Meeting with a friend*
* 2007: *Lejos*
* 2010: *Conciertos románticos españoles de violín* (Orquesta sinfónica de Castilla & León-Alejandro Posada & Ara Malikian)
* 2011: *Con los ojos cerrados* (Ara Malikian & Fernando Egozcue Quinteto)
* 2011: *Christmas mood*
* 2013: *Pizzicato*
* 2015: *15*
* 2016: *The Incredible Story of Violin*
* 2017: *Symphonic at Las Ventas (Live)*
* 2019: *Royal garage*

Mehmon artist sifatida
* 2006: *Insula poética* En Son Brull
* 2008: *La ley innata* Extremoduro
* 2011: *Material defectuoso* Extremoduro
* 2011: *Krasivuye glazha* Huecco
* 2013: *Para todos los públicos* Extremoduro
* 2019: *Ira Dei* Mägo de Oz

### Saundtreklar

* 1999: *Manolito Gafotas* — rejissyor — Miguel Albaladejo
* 2000: *El otro barrio -* rejissyor — Salvador García Ruiz
* 2001: *Los pasos perdidos* — rejissyor Manane Rodríguez
* 2002: *Hable con ella⁣ -* rejissyor Pedro Almodóvar
* 2005: *La mala educación* — rejissyor Pedro Almodóvar
* 2006: *Ecos* — rejissyor Estefanía Muñiz
* 2010: *Pájaros de papel* — rejissyor Emilio Aragón
* 2016: *J: Beyond Flamenco -* rejissyor Carlos Saura
* 2016: *The Promise -* rejissyor Terry George

Manbalar
--------

1. ↑  „In Spain, virtuoso violinist pays tribute to war-torn Lebanon childhood" (en). *Times of Malta* (11-fevral 2021-yil). 11-fevral 2021-yilda asl nusxadan arxivlandi. Qaraldi: 22-yanvar 2022-yil.
2. ↑  „In Spain, virtuoso violinist pays tribute to war-torn Lebanon childhood" (en). *Times of Malta* (11-fevral 2021-yil). 11-fevral 2021-yilda asl nusxadan arxivlandi. Qaraldi: 22-yanvar 2022-yil.

„In Spain, virtuoso violinist pays tribute to war-torn Lebanon childhood". *Times of Malta*. 11.02.2021. Archived from the original on 2021-02-11. Retrieved 22 January 2022.
3. ↑  „Ara Malikian interpreta los 24 Caprichos de Paganini en Comillas." (Spanish). eldiariomontanes.es (4-avgust 2010-yil). Qaraldi: 26-dekabr 2010-yil.
4. ↑  „Plantilla de la Orquesta (2004)".  Orquesta Sinfonica de Madrid. 20-sentabr 2010-yilda asl nusxadan arxivlandi. Qaraldi: 26-dekabr 2010-yil.
5. ↑  EFE — 16/08/16 „La jota", de Carlos Saura, se estrenará en el Festival de Cine de Toronto
6. ↑  „The Promise (Original Motion Picture Soundtrack) de Various artists en Amazon Music - Amazon.es". *www.amazon.es*. Qaraldi: 30-noyabr 2019-yil.

Havolalar
---------

* IEMEVE artist management: qoʻshimcha maʼlumot va ovoz namunasi
* Shaxsiy veb-sayt
* Video Ara Malikian J: Flamenkodan tashqari